Der er i dag blevet sat navn på godt 500 børn, der på grund af konflikt fra i morgen ikke kan blive passet i daginstitution eller fritidsordning i Hjørring Kommune
-------- OPDATERET KLOKKEN 15.55 -------------

Desværre - dit barn kan ikke blive passet i det kommunale børnepasningstilbud fra i morgen. 519 børn har i dag fået besked på at blive hjemme fra i morgen, fordi 41 ud af 66 vuggestuer, børnehaver og fritidsordninger nu bliver nødt til at holde åbent for pasning af et nedsat antal børn, da 87 pædagogmedhjælpere strejker fra onsdag morgen. Hjørring er den foreløbig den eneste kommune i Nordjylland, der bliver ramt på børnepasningsområdet som følge af konflikten. På nedenstående links kan man se hvilke daginstitutioner i Hjørring Kommune, der bliver ramt. http://synkron.hjoerringkom.dk/graphics/Direktionssekretariatet/TEMA%20Strejke/B%F8rnetalsreduktion%20-%20b%F8rnehaver%20mm%20-%20version%204.doc http://synkron.hjoerringkom.dk/graphics/Direktionssekretariatet/TEMA%20Strejke/B%F8rnetalsreduktion%20-%20SFO.doc